Otkad je ovaj neobičan oglas dao na Internet oglasnik, te nakon što je njegova priča objavljena u ‘Slobodnoj Dalmaciji’ Boljata je zvalo više od stotinu ljudi sa željom da se na neko vrijeme presele u Vučevicu.Nakon brojnih ponuda, razgovora, izbor je pao na 50-godišnjeg Splićanina:-Evo odlučio sam, zajedno smo pogledali zemlju, on mi je izložio svoje planove, čovjek je ozbiljan, svidio mi se i sada sam miran kad znam kome ostavljam djedovinu – kaže 29-godišnji Kaštelanin.A zašto se odlučio na selidbu u Vučevicu i što očekuje od toga pojasnio nam je 50 godišnji Splićanin, odbijaću na neko vrijeme otkriti identitet.-Jako sam sretan, no za neko vrijeme ne bih htio s imenom i prezimenom u javnost. Morate me razumjeti, ovo je za mene nešto sasvim novo i treba mi prilagodbe. Imam ozbiljne planove u poljoprivredi, htio bih se baviti ekolopškom proizvodnjom, no sada treba vidjeti, napraviti pripreme i onda sve detaljno isplanirati, korak po korak - kaže nam Splićanin.Tako je ova neuobičajena priča o zapuštenoj djedovini dobila sretan epilog, bilo bi lijepo kada bi Boljatov primjer slijedili i drugi i tako djedovinu sačuvali od propadanja.